Koalol (Phascolarctos cinereus)

Koalol (Phascolarctos cinereus) tir tana moukolafa katca ke Phascolarctos oxi vey Phascolarctidae yasa ke DIPROTODONTIA veem ( VOMBATIFORMES volveyveem ). Gan Goldfuss bak 1817 taneon zo pimtayar.

 Pimtara 
Do kangurol, Koalol tir tan loeke grupen xusoldunol.

Ba taneafa wira, vas rupolam vektar : tison aultiskaf, im tir pipbaf is vaf, ton lukoptafa uka bene ticak voxu batakafa bene titak.

Inafa mantafa takapa tir dem oblakapeem is trelaf pezay dem azekaf pez riwe ebeltaf ; alto sotir trelafo is prantafo. Kota inia trelackafa is reltkirafa va gelt dem gijarotif kotceem otson did, i dem kotceem tudralas va ticumara ben aalgama.

Sotir diliokaf is zijnaf is vungaf govitol vion giberumkus mal tana targoxa kal ara, jontikedje roxanason va toa tigisa is tadlesa va intafa tanafa sinka. Ison koalol someulir ise somepaelper, isen myot va kot com sokilikatcur.

Koalolya va jivotucom dir liz ta remburera is sinkara va oc inker vieli in di miv rodefaskir.

 Vexala dem apteem 
Sedme Mammal Species of the World (siatos ke 2005), bata katca vas 11 apta ruldar :

 Pulasa vuestexa is xantaza 
 (en) vuest- : Mammal Species of the World (v- 3, 2005) : Phascolarctos cinereus (Goldfuss, 1817)
 (en) vuest- : CITES : Phascolarctos cinereus
 (en) vuest- : UICN : katca Phascolarctos cinereus (Goldfuss, 1817)
 (en, fr) vuest- : ITIS : Phascolarctos cinereus (Goldfuss, 1817)
 (en) vuest- : Tree of Life Web Project : Phascolarctos cinereus
 (en) vuest- : Catalogue of Life : Phascolarctos cinereus (Goldfuss, 1817)
 (en) vuest- : Paleobiology Database : Phascolarctos cinereus (Goldfuss, 1817)
 (en) vuest- : Animal Diversity Web : Phascolarctos cinereus
 (en) vuest- : NCBI : Phascolarctos cinereus
 Ara vuestexa 
 Koalol (Phascolarctos cinereus) dene Wikispecies

 Kotavafa vuestesa xantaza 
 Kotava winugaf moukolaf ravlemak (Kotava, Latinava, 2019)

Koalol (Phascolarctos cinereus)
Koalol (Phascolarctos cinereus)
Koalol (Phascolarctos cinereus)